《漫成》
明代·苏葵

白首犹于计吏俱，风尘扑面笑驰驱。朱门素乏君卿智，清世徒驰汲黯愚。

潇洒客途词赋窘，分排羁思酒尊虚。夜深爱弄江边月，怪杀浮云翳不舒。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。